CELEX: 31982R1557
Language: el
Date: 1982-06-17 00:00:00
Title: Κανονισμός (EOK) αριθ. 1557/82 τής Επιτροπής τής 17ης Ιουνίου 1982 περί κοινοτικής διαπιστώσεως τών τιμών τής αγοράς μέ βάση τήν κλίμακα κατατάξεως τών σφαγίων χονδρών βοοειδών

Avis juridique important

|

31982R1557

Κανονισμός (EOK) αριθ. 1557/82 τής Επιτροπής τής 17ης Ιουνίου 1982 περί κοινοτικής διαπιστώσεως τών τιμών τής αγοράς μέ βάση τήν κλίμακα κατατάξεως τών σφαγίων χονδρών βοοειδών  

Επίσημη Εφημερίδα αριθ. L 172 της 18/06/1982 σ. 0019 - 0020 Ισπανική ειδική έκδοση: Κεφάλαιο 03 τόμος 25 σ. 0196  Πορτογαλική ειδική έκδοση : Κεφάλαιο 03 τόμος 25 σ. 0196 

***** ΚΑΝΟΝΙΣΜΟΣ (ΕΟΚ) αριθ. 1557/82 ΤΗΣ ΕΠΙΤΡΟΠΗΣ  της 17ης Ιουνίου 1982  περί κοινοτικής διαπιστώσεως των τιμών της αγοράς με βάση την κλίμακα κατατάξεως των σφαγίων χονδρών βοοειδών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1202/82 του Συμβουλίου της 18ης Μαΐου 1982 περί της θέσεως σε εφαρμογή της κοινοτικής κλίμακας κατατάξεως των σφαγίων χονδρών βοοειδών για τη διαπίστωση των τιμών της αγοράς στον τομέα του βοείου κρέατος (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 1202/82 προέβλεψε ότι η διαπίστωση των τιμών θα πραγματοποιηθεί, από τις 28 Ιουνίου 1982, με τη χρησιμοποίηση της κοινοτικής κλίμακας κατατάξεως των σφαγίων χονδρών βοοειδών που θεσπίστηκε με τον κανονισμό (ΕΟΚ) αριθ. 1208/81 του Συμβουλίου (2)· ότι ο κανονισμός (ΕΟΚ) αριθ. 563/82 της Επιτροπής (3) καθόρισε τις λεπτομέρειες εφαρμογής του εν λόγω κανονισμού για τη διαπίστωση των τιμών αγοράς· ότι, πρέπει, κατά συνέπεια, να καθοριστούν οι λεπτομέρειες σχετικά με τη διαπίστωση των τιμών αγοράς και της μεταβιβάσεώς τους·  ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η κοινοτική διαπίστωση των τιμών της αγοράς, με βάση την κλίμακα κατατάξεως των σφαγίων χονδρών βοοειδών, αφορά τις ακόλουθες τάξεις διαπλάσεως και λίπους, που κατανέμονται στις πέντε κατηγορίες που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 1208/81:  α) σφάγια μη ευνουχισμένων αρρένων ζώων μικρότερων των δύο ετών:  U 2, U 3, R 2, R 3, R 4, O 2, 0 3·  β) σφάγια άλλων μη ευνουχισμένων αρρένων ζώων:  R 3·  γ) σφάγια ευνουχισμένων αρρένων ζώων:  U 3, U 4, R 3, R 4, O 3, O 4·  δ) σφάγια θηλέων ζώων που έχουν ήδη γεννήσει:  R 2, R 3, R 4, O 2, O 3, P 2, P 3·  ε) σφάγια άλλων θηλέων ζώων:  U 2, U 3, R 2, R 3, R 4, O 2, O 3, O 4.  2. Η διαπίστωση των τιμών της αγοράς, σε εθνικό επίπεδο, γίνεται με τους ακόλουθους τρόπους:  α) οι τιμές διαπιστώνονται σε κέντρα λήψεως τιμών που καθορίζονται από κάθε Κράτος μέλος·  β) η διαπίστωση των τιμών γίνεται κάθε εβδομάδα και αφορά τις τιμές που σημειώθηκαν κατά τη διάρκεια της προηγούμενης εβδομάδας·  γ) οι τιμές ανακοινώνονται τάξη προς τάξη και εκφράζονται σε εθνικό νόμισμα μετά από ενδεχόμενες διορθώσεις που προβλέπονται στο άρθρο 1 παράγραφος 3 του κανονισμού (ΕΟΚ) αριθ. 563/82.  3. Τα Κράτη μέλη ανακοινώνουν στην Επιτροπή, το αργότερο την Πέμπτη το μεσημέρι κάθε εβδομάδας, τις τιμές που διαπιστώθηκαν σύμφωνα με το παρόν άρθρο.  Άρθρο 2  1. Η μέση κοινοτική τιμή κάθε τάξεως διαπλάσεως και λίπους παχύνσεως, που λαμβάνονται υπόψη στο άρθρο 1 παράγραφος 1, αντιστοιχεί στο μέσο όρο των διαπιστωμένων εθνικών τιμών της αγοράς, σταθμισμένο, για κάθε μία από τις εν λόγω τάξεις, σύμφωνα με τη σχετική σημασία τους με βάση τις ποσότητες σφαγίων · τα στοιχεία της σταθμίσεως καθορίζονται προοδευτικά, για να ληφθούν υπόψη οι εξελίξεις που διαπιστώνονται στα Κράτη μέλη.  2. Η μέση κοινοτική τιμή κάθε κατηγορίας αντιστοιχεί στο μέσο αριθμητικό όρο των σταθμισμένων τιμών ανά τάξη, που αναφέρονται στην παράγραφο 1.  3. Η μέση κοινοτική τιμή για το σύνολο των κατηγοριών αντιστοιχεί στο σταθμισμένο μέσο όρο των μέσων τιμών που αναφέρονται στην παράγραφο 2. Αυτή η στάθμιση βασίζεται στη σχετική σημασία κάθε μιας από αυτές τις κατηγορίες στις συνολικές σφαγές χονδρών βοοειδών της Κοινότητος.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 28 Ιουνίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 140 της 20. 5. 1982, σ. 35.  (2) ΕΕ αριθ. L 123 της 7. 5. 1981, σ. 3.  (3) ΕΕ αριθ. L 67 της 11. 3. 1982, σ. 23.